







Budapest Főváros Önkormányzata Közgyűlésének 
.../.... (...) önkormányzati rendelete
a fővárosi kitüntető díjak alapításáról és adományozásáról szóló 28/1992. (X. 1.) önkormányzati rendelet módosításáról
Budapest Fővárosi Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazása alapján, és az Alaptörvény 32. cikk (1) bekezdés i) pontjában foglalt feladatkörében eljárva a következőket rendeli el:
1. §
(1) A fővárosi kitüntető díjak alapításáról és adományozásáról szóló 28/1992. (X. 1.) önkormányzati rendelet 1. § (1) bekezdése a következő k) ponttal egészül ki:
(Budapest Főváros Közgyűlése helyi díjakat alapít az alábbiak szerint:)
„k)	Ráday Mihály-díj Budapest Épített Örökségéért.”
2. §
A fővárosi kitüntető díjak alapításáról és adományozásáról szóló 28/1992. (X. 1.) önkormányzati rendelet a következő 1/A. §-sal egészül ki:
„1/A. §
Az elismerések adományozása során felmerülő adatkezelésre vonatkozó lényeges információkat (így különösen az adatkezelés célját, jogalapját, a kezelt adatok körét, az adatkezelés időtartamát, az érintett jogait, jogorvoslati lehetőségeit) egyedi adatkezelési tájékoztató, a Budapest Főváros Önkormányzata és a Főpolgármesteri Hivatal ezzel összefüggő adatkezelésének általános szabályait pedig - a vonatkozó európai uniós és magyar jogszabályok keretei között - a Budapest Főváros Önkormányzata és a Főpolgármesteri Hivatal adatvédelméről, adatbiztonságáról és a közérdekű adatok szolgáltatásának rendjéről szóló normatív utasítás tartalmazza, amelyek az önkormányzat honlapján bárki számára hozzáférhetők.”
3. §
A fővárosi kitüntető díjak alapításáról és adományozásáról szóló 28/1992. (X. 1.) önkormányzati rendelet a következő 3/I. §-sal egészül ki:
„3/I. §
(1) „Ráday Mihály-díj Budapest Épített Örökségéért” elismerés adományozható a főváros épített vagy természeti örökségének megőrzése érdekében végzett, kiemelkedő példát mutató, maradandó értékű, megbecsülést kiváltó tevékenységért.
(2) Az elismeréssel képzőművészeti kivitelezésű plakett, az adományozást igazoló oklevél és 400 000 Ft összegű jutalom jár.
(3) A névre szólóan kiállított oklevél az adományozás indokait, a kiállítás keltét, az oklevél számát tartalmazza, azt a főpolgármester írja alá.
(4) A képzőművészeti kivitelezésű plakett bronzból készül, …. mm átmérőjű, az egyik oldala a ……………ábrázolja, a másik oldalára pedig a kitüntetett személy vagy közösség nevét és az adományozás évét vésik.
(5) A „Ráday Mihály-díj Budapest Épített Örökségéért” elismerésből évente legfeljebb 2 db adományozható. Átadására november 17-e alkalmából kerül sor.”
4. §
A fővárosi kitüntető díjak alapításáról és adományozásáról szóló 28/1992. (X. 1.) önkormányzati rendelet 4/A. § (2) bekezdésében az „és a „Papp László Budapest-Sportdíj” adományozásáról” szövegrész helyébe az „ , a „Papp László Budapest-Sportdíj” és a "Ráday Mihály-díj Budapest Épített Örökségéért" elismerés adományozásáról” szöveg lép.
5. §
Ez a rendelet a kihirdetését követő harmadik napon lép hatályba.



	
dr. Számadó Tamás
	
Karácsony Gergely

	főjegyző
	főpolgármester





Általános indokolás
A Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdése lehetőséget ad arra, hogy a képviselő-testület a törvény keretei között rendeletben elismerést alapítson.
E felhatalmazásra tekintettel a Fővárosi Önkormányzat néhai Ráday Mihály (1942 – 2021) Kossuth-díjas magyar filmoperatőr, rendező, televíziós szerkesztő, a Budapesti Városvédő Egyesület elnöke tiszteletére Ráday Mihály-díj Budapest Épített Örökségéért elnevezéssel elismerést alapít.
Részletes indokolás
Az 1. §-hoz 
A javaslat meghatározza az újonnan alapított fővárosi elismerés elnevezését.
A 2. §-hoz 
A javaslat az elismerések adományozása során felmerülő adatkezelésre vonatkozó lényeges információkról rendelkezik.
A 3. §-hoz 
A javaslat meghatározza a „Ráday Mihály-díj Budapest Épített Örökségéért” elismerés adományozásának feltételeit, az elismerés adományozásának alapját képező tevékenységi kört, a díj megjelenési formáját és évente maximálisan adományozható számát, továbbá rendelkezik az adományozás időpontjáról.
A 4. §-hoz 
A javaslat meghatározza az elismerés adományozásának a rendjét. 
Az 5. §-hoz 
A rendelet hatálybalépéséről rendelkezik.

